DOHODA O SKONČENÍ PRACOVNÉHO POMERU
uzavretá podľa § 60 zákona č. 311/2001 Z. z. Zákonník práce v znení neskorších predpisov (ďalej len „Zákonník práce“)
Článok I
Zmluvné strany
Zamestnávateľ:
[obchodné meno], so sídlom [ulica a číslo, PSČ, obec], IČO: [IČO], zapísaná v [obchodnom registri Okresného súdu …, oddiel …, vložka č. …], v mene ktorej koná [meno a funkcia štatutára]
(ďalej len „zamestnávateľ“)
a
Zamestnanec:
[meno a priezvisko], nar. [dátum narodenia], trvale bytom [ulica a číslo, PSČ, obec]
(ďalej len „zamestnanec“)
Článok II
Skončenie pracovného pomeru
1.	Zamestnanec je u zamestnávateľa v pracovnom pomere na základe pracovnej zmluvy uzatvorenej dňa [dátum uzavretia pracovnej zmluvy], na pracovnej pozícii [pracovná pozícia zamestnanca].
2.	Zamestnávateľ a zamestnanec sa dohodli, že pracovný pomer skončí dňa [dohodnutý deň skončenia pracovného pomeru].
Článok III
Dôvod skončenia pracovného pomeru
1.	[ak sa dôvod neuvádza:] Zamestnanec nepožaduje, aby boli v tejto dohode uvedené dôvody skončenia pracovného pomeru.
2.	[pri zrušení alebo premiestnení zamestnávateľa alebo jeho časti:] Pracovný pomer sa končí z dôvodu, že sa zamestnávateľ alebo jeho časť zrušuje alebo premiestňuje (§ 63 ods. 1 písm. a) Zákonníka práce), a to: [opis dôvodu skončenia]
3.	[pri nadbytočnosti zamestnanca:] Pracovný pomer sa končí z dôvodu nadbytočnosti zamestnanca (§ 63 ods. 1 písm. b) Zákonníka práce) vzhľadom na písomné rozhodnutie zamestnávateľa o organizačnej zmene zo dňa [dátum písomného rozhodnutia o organizačnej zmene]. Organizačná zmena spočíva v tomto: [opis dôvodu skončenia]
4.	[pri dlhodobej strate zdravotnej spôsobilosti:] Pracovný pomer sa končí z dôvodu, že zamestnanec vzhľadom na svoj zdravotný stav podľa lekárskeho posudku zo dňa [dátum lekárskeho posudku] dlhodobo stratil spôsobilosť vykonávať doterajšiu prácu (§ 63 ods. 1 písm. c) Zákonníka práce).
5.	[ak zamestnanec požaduje uviesť iný dôvod:] Na žiadosť zamestnanca sa uvádza tento dôvod skončenia pracovného pomeru: [opis dôvodu skončenia]
[len pri organizačnom alebo zdravotnom dôvode:] 
Článok IV
Odstupné
1.	Na účely určenia odstupného sa trvanie pracovného pomeru zamestnanca počíta odo dňa [deň začiatku trvania pracovného pomeru pre odstupné].
2.	[zákonné odstupné podľa dĺžky pracovného pomeru:] Zamestnancovi patrí pri skončení pracovného pomeru odstupné [podľa § 76 ods. 2 písm. a) Zákonníka práce najmenej v sume jeho priemerného mesačného zárobku / podľa § 76 ods. 2 písm. b) Zákonníka práce najmenej v sume dvojnásobku jeho priemerného mesačného zárobku / podľa § 76 ods. 2 písm. c) Zákonníka práce najmenej v sume trojnásobku jeho priemerného mesačného zárobku / podľa § 76 ods. 2 písm. d) Zákonníka práce najmenej v sume štvornásobku jeho priemerného mesačného zárobku / podľa § 76 ods. 2 písm. e) Zákonníka práce najmenej v sume päťnásobku jeho priemerného mesačného zárobku].
3.	[podklad na kontrolu konkrétnej sumy odstupného:] Priemerný mesačný zárobok zamestnanca zistený podľa § 134 Zákonníka práce je [priemerný mesačný zárobok zamestnanca (€)].
4.	[dohodnutá suma odstupného:] Zmluvné strany sa dohodli na odstupnom v sume [suma odstupného (€)] (slovom: [suma odstupného (€)]). Zmluvné strany vyhlasujú, že táto suma nie je nižšia ako odstupné, ktoré zamestnancovi patrí podľa § 76 ods. 2 Zákonníka práce vzhľadom na dĺžku trvania jeho pracovného pomeru.
5.	Odstupné vyplatí zamestnávateľ po skončení pracovného pomeru v najbližšom výplatnom termíne určenom u zamestnávateľa na výplatu mzdy (§ 76 ods. 6 Zákonníka práce).
6.	Ak zamestnanec po skončení pracovného pomeru nastúpi opäť k zamestnávateľovi alebo k jeho právnemu nástupcovi do pracovného pomeru pred uplynutím času určeného podľa poskytnutého odstupného, je povinný vrátiť odstupné alebo jeho pomernú časť, ak sa so zamestnávateľom nedohodne inak (§ 76 ods. 4 Zákonníka práce).
Článok V
Vyrovnanie nárokov a ďalšie dojednania
1.	Mzdu za posledné mesačné obdobie vyplatí zamestnávateľ zamestnancovi najneskôr v najbližšom výplatnom termíne nasledujúcom po dni skončenia pracovného pomeru (§ 129 ods. 3 Zákonníka práce).
2.	[ak sa dovolenka prepláca:] Za dovolenku, ktorú zamestnanec nemohol vyčerpať z dôvodu skončenia pracovného pomeru, mu zamestnávateľ vyplatí náhradu mzdy v sume jeho priemerného zárobku (§ 116 ods. 1 a 3 Zákonníka práce).
3.	[ak zamestnanec dovolenku vyčerpá:] Zamestnanec vyčerpá zostávajúcu dovolenku do dňa skončenia pracovného pomeru v termíne určenom po dohode so zamestnávateľom.
4.	[nepovinné – odstupné nad rámec zákona:] Zamestnávateľ poskytne zamestnancovi pri skončení pracovného pomeru odstupné v sume [suma odstupného (€)] (slovom: [suma odstupného (€)]) podľa § 76 ods. 7 Zákonníka práce, splatné v najbližšom výplatnom termíne po skončení pracovného pomeru.
5.	[nepovinné – vrátenie pracovných prostriedkov:] Zamestnanec vráti zamestnávateľovi najneskôr v deň skončenia pracovného pomeru tieto zverené pracovné prostriedky: [pracovné prostriedky, ktoré zamestnanec vráti].
6.	Zamestnávateľ vydá zamestnancovi pri skončení pracovného pomeru potvrdenie o zamestnaní podľa § 75 ods. 2 Zákonníka práce[ a pracovný posudok podľa § 75 ods. 1 Zákonníka práce].
Článok VI
Záverečné ustanovenia
1.	Táto dohoda nadobúda platnosť a účinnosť dňom jej podpisu oboma zmluvnými stranami.
2.	Dohoda je vyhotovená v dvoch rovnopisoch, z ktorých jeden dostane zamestnávateľ a jeden zamestnanec (§ 60 ods. 3 Zákonníka práce).
3.	Zmluvné strany vyhlasujú, že si dohodu prečítali, jej obsahu porozumeli a uzatvárajú ju slobodne a vážne.
V .............................., dňa ..................

	
..............................................
Zamestnávateľ
[obchodné meno], [meno a funkcia štatutára]
	
..............................................
Zamestnanec
[meno a priezvisko]

